ทัศน์วรรณ เสนีย์วงศ์ ณ อยุธยา

**ภิญโญ เสนีวงศ์** หรือ **ยศวดี เสนีวงศ์** เป็นที่รู้จักในชื่อ **ทัศน์วรรณ เสนีย์วงศ์ ณ อยุธยา** หรือ **ทัศน์วรรณ เสนีย์วงศ์** (เกิด 10 ตุลาคม พ.ศ. 2494) ชื่อเล่น **โย** เป็นนักแสดง ผู้จัดละคร และ แอ็คติ้งโค้ช เข้าสู่วงการบันเทิงครั้งแรกเมื่อ พ.ศ. 2515 จากหนังใหญ่เรื่องแรก *[[แม่อายสะอื้น]]* รับบท ช่อเอื้อง ได้รับฉายาว่านางเอก ลูกเป็ดขี้เหร่ คนแรกของวงการบันเทิงไทย เคยจัดละครให้กับช่อง 3 ร่วมกับ อรสา พรหมประทาน ในนามบริษัททีวาย โปรดักชั่น

## ประวัติ
ทัศน์วรรณ เกิดเมื่อวันที่ 10 ตุลาคม พ.ศ. 2494 (ตามบัตรประชาชนเกิดเมื่อวันที่ 18 ตุลาคม พ.ศ. 2494) เพราะแจ้งเกิดช้าจึงสับสนวันเกิดทัศน์วรรณพบสมุดบันทึกของพ่อจึงรู้ว่าวันเกิดที่แท้จริงคือ 10 ตุลาคม พ.ศ. 2494 มารดาชื่อประยงค์ ชุ่มฤทธิ์ ในครอบครัวที่มีพี่น้องแปดคนในอำเภอแก่งคอย จังหวัดสระบุรี เมื่อทัศน์วรรณเข้าสู่วัยสาว ชุติมา สุวรรณรัตน์ ผู้กำกับและผู้อำนวยการสร้างภาพยนตร์ ซึ่งเป็นสามีของชุดา สุวรรณรัตน์ พี่สาวของเธอ ชักชวนให้ทัศน์วรรณเข้าสู่วงการภาพยนตร์ เธอมีชื่อเสียงจากภาพยนตร์เรื่อง *[[แม่อายสะอื้น]]* (2515) จนกลายเป็นนักแสดงดาวรุ่ง หลังจากนั้นทัศน์วรรณมีผลงานการแสดงภาพยนตร์ที่มีชุติมาเป็นผู้กำกับเรื่อยมา เช่น  *ทับนางรอ* (2516)  *นี่หรือชีวิต* (2516) *วังน้ำค้าง* (2517)  *วิมานดารา* (2517) และ *สตรีที่โลกลืม* (2518) เป็นต้น จนได้รับฉายาว่า "นางเอกเจ้าน้ำตา" หลังจากนั้นเธอมีโอกาสได้ร่วมงานกับเปี๊ยก โปสเตอร์ ซึ่งเป็นผู้กำกับที่มีชื่อเสียงอีกคน ในภาพยนตร์เรื่อง *ประสาท* (2518) ซึ่งรับบทบาทเป็นผู้หญิงกลางคืน อันส่งผลให้เธอรับรางวัลพระราชทานพระสุรัสวดี สาขานักแสดงประกอบหญิงยอดเยี่ยมมาครอง

จากความสำเร็จด้านการแสดง เธอได้ร่วมงานแสดงภาพยนตร์กับผู้กำกับอีกหลายคน เช่น วิจิตร คุณาวุฒิ เชิด ทรงศรี และชนะ คราประยูร มีผลงานภาพยนตร์ที่มีชื่อเสียง เช่น *[[ป่ากามเทพ]]* (2519) *[[พ่อไก่แจ้]]* (2519) *[[อีสาวอันตราย]]* (2519) *[[รถไฟ เรือเมล์ ยี่เก ตำรวจ]]* (2520) *[[15 หยก ๆ 16 ไม่หย่อน]]* (2521) และ *[[เจ้าสาวคืนเดียว]]* (2521) หลังจากนั้นทัศน์วรรณเริ่มหันเหสู่วงการละครโทรทัศน์เรื่อยมา และรับงานแสดงภาพยนตร์น้อยลง

## ชีวิตส่วนตัว
ทัศน์วรรณเคยคบหากับสรพงศ์ ชาตรี ศิลปินแห่งชาติและเป็นพระนางแสดงภาพยนตร์คู่กันอยู่หลายเรื่อง โดยทั้งคู่สมรสกันส่วนตัวที่บ้านของ กรุง ศรีวิไล มีบุตรสาวคนหนึ่ง คือ พิมพ์อัปสร เทียมเศวต แต่หลังจากนั้นทัศน์วรรณได้เลิกรากับสรพงศ์ และดำเนินชีวิตเป็นแม่เลี้ยงเดี่ยว

## ผลงาน
### ภาพยนตร์

### ละครโทรทัศน์

### ซิทคอม
* 3 หนุ่ม 3 มุม ปี 1 ตอน  มุกก็มีหัวใจ
* ระเบิดเถิดเทิง (นักแสดงรับเชิญ)
* บางรักซอย 9 (นักแสดงรับเชิญ) รับบท คุณหญิงจันทร์ (พี่สาวน้าเยาว์)
* เป็นต่อ (นักแสดงรับเชิญ) รับบท แม่ของกอล์ฟ
* ลูกพี่ลูกน้อง (นักแสดงรับเชิญ) รับบท คุณยาย
* บ้านนี้มีรัก (นักแสดงรับเชิญ) รับบท ป้าสา (เพื่อนเก่าของแม่น้อย)
* ยีนเด่น (ละครโทรทัศน์) (นักแสดงรับเชิญ) รับบท คุณย่า (คุณย่าของตุ่น)
* บางรักซอย 9/1  รับบท คุณหญิงจันทร์ (พี่สาวน้าเยาว์) คู่กับ สมเจต พยัฆโส

### ละครฟื้นฟูศีลธรรมโลก
*2551  เรื่อง แสงแห่งศรัทธา
*2552  เรื่อง 24
*2557  เรื่อง ก่อนเปิดเทอม

## รางวัล
*  รางวัลพระราชทานพระสุรัสวดี (ตุ๊กตาทอง)  สาขานักแสดงประกอบหญิงยอดเยี่ยม  จากเรื่อง *ประสาท*
* เข้าชิงรางวัลผู้แสดงสมทบหญิงยอดเยี่ยม จากละคร *[[ทองเนื้อเก้า]]* จากงาน คมชัดลึก อวอร์ด ครั้งที่ 11
* ได้รับรางวัล MThai Top Talk Senior Super Star 2014 คู่กับ อำภา ภูษิต จากละครเรื่อง *ทองเนื้อเก้า*
* รางวัลกินรีทอง มหาชน ครั้งที่ 8 นักแสดงส่งเสริมสร้างสรรค์ดีเด่น จากละครเรื่อง อุ้มรักปาฎิหาริย์ (2566)
* รางวัลนาฏราช ครั้งที่ 15 สาขา นักแสดงสบทบหญิงยอดเยี่ยม จากละคร มาตาลดา (2566)
* Mirror50 Raising star (My voice is for การเป็นตัวเอง) ร่วมกับ ดวงใจ หทัยกาญจน์ และ ดวงดาว จารุจินดา (2568)

## อ้างอิง

## แหล่งข้อมูลอื่น
* โย ทัศน์วรรณ เสนีย์วงศ์ ณ อยุธยา ที่ฐานข้อมูลภาพยนตร์และละครไทย
*
*
*

 

หมวดหมู่:ราชสกุลเสนีวงศ์
หมวดหมู่:บุคคลจากอำเภอแก่งคอย‎‎
หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:ศิลปินที่เป็นแนวร่วมกปปส.
หมวดหมู่:ผู้ชนะรางวัลนักแสดงประกอบหญิงยอดเยี่ยมพระสุรัสวดี
หมวดหมู่:ผู้ชนะรางวัลนักแสดงสมทบหญิงยอดเยี่ยมนาฏราช